**GHID DE FINANŢARE Fondul pentru Tineri Bălți**

**RUNDA 1: 10-25 septembrie 2018**

**Cuprins:**

**Informaţii generale 2**

**Cine poate solicita finanţare în cadrul programului Fondul pentru Tineri Bălți? 2**

**Ce proiecte pot fi finanţate în cadrul programului Fondul pentru Tineri Bălți? 3**

**Care este procedura de aplicare? 3**

**Care este suma care poate fi solicitată pentru un proiect? 4**

**Care este perioada de realizare a unui proiect? 4**

**Cum se desemnează câştigătorii competiţiei de finanţare Fondul pentru Tineri Bălți? 4**

**Criterii de eligibilitate 4**

**Ce proiecte NU pot fi finanţate în cadrul programului Fondul pentru Tineri Bălți? 5**

**Criterii de selectare.............................................................................................................................5**

**Calendarul concursului de finanțare 6**

**Managementul proiectelor..................................................................................................................6**

**Cum pot afla informaţii suplimentare despre finanţarea Fondul pentru Tineri Bălți? 8**

# Informaţii generale

Fondul pentru Tineri Bălți este un program de finanţare pentru tinerii cu vîrsta cuprinsă între 16 și 22 ani din mun. Bălți. Tinerii sunt încurajaţi să iniţieze proiecte prin care să aducă beneficii comunităţii şi în acelaşi timp să îşi dezvolte abilităţi personale de management financiar, leadership şi comunicare.

Dorim să încurajăm în special acele iniţiative care îşi propun un impact pe termen lung şi care sunt concepute având în vedere sustenabilitatea[[1]](#footnote-1) acestor proiecte. De aceea, încurajăm proiectele care dezvoltă[[2]](#footnote-2) comunitatea de tineri din municipiu, care folosesc finanţarea obţinută din fondul Fondul pentru Tineri Bălți pentru a crea produse sau servicii inovatoare pentru a răspunde unei nevoi a tinerilor. Iniţiativele trebuie să aibă un impact pe termen lung, inclusiv prin identificarea şi mobilizarea altor resurse din comunitate.

Fondul pentru Tineri Bălți încurajează, astfel, implicarea tinerilor în viaţa comunităţii prin asumarea unor roluri active care îi responsabilizează şi le oferă, în acelaşi timp, posibilitatea de a petrece timpul liber într-un mod care să îi ferească de atracţii periculoase şi să îi implice în acţiuni pozitive din care au de învăţat.

În perioada mai-septembrie 2018 , tinerii din echipa Fondul pentru Tineri Bălți au desfăşurat mai multe activităţi de mobilizare de resurse din comunitatea bălțeană. Din banii mobilizaţi astfel a fost creat fondul disponibil pentru această rundă de finanţare. Astfel, acest fond va fi alocat în urma unui concurs de proiecte, suma maximă care poate fi acordată unui proiect fiind 6000 lei.

# Cine poate solicita finanţare în cadrul programului Fondul pentru Tineri Bălți?

Fondul pentru Tineri Bălți este destinat tinerilor cu vîrsta cuprinsă între 16 și 22 ani din mun. Bălți. Pentru a putea solicita finanţare, tinerii trebuie să facă parte dintr-o **echipă** (minim 3 persoane) care va fi responsabilă de conceperea ideii de proiect şi implementarea acestuia.

Echipele de tineri care intră în competiţia pentru Fondul pentru Tineri Bălți pot fi echipe formate din colegi de clasă sau de liceu, dar şi din grupuri informale, din afara unităţii şcolare, exemplu: cartier, bloc, club sau orice altă organizaţie. Este încurajată, în mod special, formarea de echipe mixte de tineri din punct de vedere al etniei şi al genului.

# Ce proiecte pot fi finanţate în cadrul programului YouthBank?

Fondul pentru Tineri Bălți finanţează proiecte dezvoltate şi implementate de echipe de tineri.

Proiectele propuse trebuie să se desfăşoare în mun. Bălți şi pot acoperi **orice** domeniu, de la activităţi sportive, artă, ecologie, la sănătate, utilaje și dotații, instalații cu condiţia ca activităţile derulate:

* să răspundă într-un mod inovator unor nevoi identificate la nivelul comunităţii;
* să permită obţinerea unor rezultate clare, vizibile;
* să aibă un impact pe termen lung;
* să ofere condiţii sigure de petrecere a timpului liber pentru tineri;
* să fie antrenante şi plăcute.

Sunt încurajate proiectele care sunt:

* inovatoare,
* identifică şi mobilizează şi alte resurse din comunitate.

Exemple de astfel de proiecte: renovarea şi amenajarea curţilor unor licee şi colectarea şi vânzarea de materiale reciclabile pentru a asigura întreţinerea ei corespunzătoare pentru un impact pe termen lung; organizarea unor festivaluri, evenimente cu tematică variată sau concursuri sportive, culturale, obţinându-se şi venituri din vânzarea de spaţiu publicitar şi vânzare bilete pentru a face ca aceste evenimente să devină o tradiţie; campanii de informare cu vânzare de spaţiu publicitar/reclamă pentru a extinde informarea şi către alţii; sau alte soluții care ar demonstra durabilitatea inițiativelor.

**Încurajăm creativitatea şi originalitatea ideilor de proiecte.**

# Care este procedura de aplicare?

Echipele de tineri care au o idee de proiect pentru Fondul pentru Tineri Bălți pot trimite aplicaţiile (formular aplicare si formular buget) la adresa fptbalti@gmail.com până la data de 25 septembrie 2018. Înscrierea în concurs a unui proiect se face pe baza formularului de aplicare și formularului pentru buget care pot fi descărcate de pe site-ul <http://caromanordngo.weebly.com/fondul-petru-tineri.html> sau prin e-mail de solicitare: scrieți un mesaj pe poșta sus menționată cu numele: Solicitare formular de aplicare, ecgipa proiectului revine cu un răspuns în cel mai scurt timp posibil.

Pentru a intra în concurs, echipa aplicantă trebuie să identifice şi să obţină acceptul de colaborare cu 1. o instituție de învățămînt din municipiu. Aceasta va fi gazda proiectului şi a echipe.. Finanţarea proiectului se va face printr-un contract încheiat între AO ” Caroma-Nord” şi echipa de implementare.

# Care este suma care poate fi solicitată pentru un proiect?

Fondul pentru Tineri Bălți poate oferi finanţări cu valoare **maximă de 6.000 lei** pentru un proiect. Proiectele propuse de echipele de tineri pot însă să fie în valoare mai mare de 6.000 lei, iar în acest caz, solicitantul trebuie să facă dovada diferenţei dintre suma solicitată de la Fondul pentru Tineri Bălți şi cea totală necesară proiectului.

Suma solicitată va fi analizată în funcţie de numărul de beneficiari şi rezultatele aşteptate ale proiectului.

# Care este perioada de realizare a unui proiect?

Data preconizată de începere a proiectelor este 1 octombrie 2018. Proiectele propuse trebuie să fie realizate timp de maxim o lună.

Raportarea rezultatelor şi a modului de cheltuire a finanţării va fi realizată în maxim o săptămână de la **data încheierii perioadei de implementare a proiectului finanţat**.

# Cum se desemnează câştigătorii competiţiei de finanţare Fondul pentru Tineri Bălți?

Toate propunerile de proiecte primite până la data limită vor fi analizate şi evaluate de echipa programului Fondul pentru Tineri Bălți.

Procesul de selecţie a proiectelor va cuprinde trei etape:

* preselecţia aplicaţiilor pe baza criteriilor de eligibilitate;
* etapă intermediară în care vor fi realizate interviuri clarificatoare cu aplicanţii(după necesitate)
* selecţia finală realizată pe baza criteriilor de selecţie.

# Criterii de eligibilitate

1. Sunt cel puţin trei tineri implicaţi?
2. Echipa aplicantă este formată din tineri cu vîrsta cuprinsă între 16 și 22 ani?
3. Aplicaţia a fost trimisă până la termenul limită **(25 septembrie 2018, ora 23:59**)?
4. Există un acord de colaborare cu o insituție de învățământ din mun. Bălți?
5. Sunt clare informaţiile primite?

Proiectele care nu îndeplinesc unul dintre criteriile de eligibilitate menţionate anterior vor fi respinse. Proiectele care îndeplinesc toate criteriile de eligibilitate vor fi acceptate pentru a fi incluse în procesul de selecţie.

# 9. Ce proiecte NU pot fi finanţate în cadrul programului Fondul pentru Tineri Bălți?

* Proiecte care nu se înscriu în obiectivele şi activităţile acestui program;
* Proiecte care nu sunt redactate pe baza formularului tip al concursului;
* Cereri de finanţări individuale (ex. burse, sponsorizări pentru călătorii);
* Împrumuturi, cheltuieli retroactive ale unor proiecte încheiate sau în curs de desfăşurare;
* Proiecte de natură politică;
* Proiecte de natură religioasă
* Proiecte care instigă la xenofobie, rasism, violenţă, ură;
* Proiecte cu mesaj discriminatoriu faţă de anumite categorii sociale/etnice;
* Proiecte care încurajează consumul de alcool/droguri;
* Proiecte iniţiate/implementate de alte categorii de vârstă decât cea a liceenilor;

**10. Criteriile de selecţie** care vor fi folosite pentru departajarea propunerilor sunt:

1. Fezabilitatea ideii de proiect (cât de clară şi realistă este ideea)
2. Măsura în care tinerii sunt implicaţi în iniţierea şi realizarea proiectului (tinerii sunt cei care iau deciziile; îşi asumă responsabilitatea pentru implementarea proiectului)
3. Raportul cost beneficii (valoarea proiectului raportată la suma solicitată; cât de clar şi realist este bugetul)
4. Impactul (beneficiile proiectului pentru tineri şi comunitate pe termen scurt şi pe termen lung, posibilitatea de continuare şi sustenabilitatea proiectului, inclusiv prin crearea unui mecanism de generare de venituri – dezvoltare de produse / servicii care să poată fi vândute şi să asigure venituri pentru continuarea iniţiativei şi creşterea impactului)
5. Originalitatea (creativitatea proiectului)

**Proiectele vor primi punctaje şi vor fi finanţate în ordinea punctajului obţinut, până la epuizarea fondului.**

Lista de proiecte propuse spre finanţare va fi supusă aprobării finale echipa Fondul pentru Tineri Bălți

***Notă:*** Fiecare cerere de finanţare va fi evaluată conform criteriilor de evaluare. Decizia comitetului de selecţie a proiectelor nu poate fi contestată. Decizia comitetului de selecţie de a nu acorda finanţare unor idei de proiecte este definitivă.

# 11. Calendarul concursului de finanţare:

|  |  |  |
| --- | --- | --- |
| **Nr.** | **Etapa** | **Perioada** |
| **1** | **Campania de informare în școli** | **3 septembrie – 14 septembrie 2018** |
| **1** | **Primirea aplicaţiilor** | **3 septembrie – 25 septembrie 2018** |
| **2** | **Procesul de selectare (preselecţie, interviuri, selecţie finală)** | **25 septembrie – 30 septembrie 2018** |
| **3** | **Anunţarea proiectelor selectate** | **01 octombrie 2018** |
| **4** | **Semnarea Acordurilor de colaborare** | **04 octombrie 2018** |
| **5** | **Implementarea şi monitorizarea proiectelor** | **06 octombrie – 06 noiembrie 2018** |

# 12. Managementul proiectelor:

**12.1. Procedura de contractare**

Un acord de colaborare standard va include propunerea de proiect finală aprobată, bugetul aprobat, lista de rezultate şi calendarul efectuării procurărilor. După semnare, acordul de colaborare devine obligatoriu din punct de vedere juridic între Fondul pentru Tineri Bălți şi grupul de iniţiativă al tinerilor (beneficiar) a cărui proiect a fost selectat pentru finanţare. Prin semnarea acordului de colaborare, beneficiarul acceptă termenii şi condiţiile în care va primi finanţarea şi se angajează să implementeze pe propria răspundere proiectul pentru care primeşte finanţare. În cazul în care proiectul a fost finanţat, solicitantul este invitat să semneze acordul de colaborare în două exemplare în original, în limba română. Odată ce acordul de colaborare este semnat, acesta nu poate fi modificat fără aprobarea prealabilă în scris din partea Fondului pentru Tineri Bălți.

**12.2. Procedura de decontare**

Responsabil de efectuarea cheltuielilor prevăzute în acordul de colaborare cu beneficiarul finanţării este Fondul pentru Tineri Bălți. Beneficiarul finanţării (membrii grupului de iniţiativă) pot identifica singuri sau cu ajutorul reprezentantului Fondului pentru Tineri Bălți furnizorii de bunuri materiale şi prestatorii de servicii prevăzute în limita bugetului aprobat al proiectului. Decontările pentru bunuri materiale şi servicii se efectuează de către Fondul pentru Tineri, după care acestea, în dependenţă de situaţie, sunt livrate în termeni rezonabili beneficiarului.

**12.3. Realizarea proiectului**

Pe parcursul realizării proiectului, beneficiarul este obligat să informeze Fondul pentru Tineri (prin telefon sau e-mail) despre toate evenimentele importante, care pot influenţa pozitiv sau negativ realizarea proiectului. Orice modificări intervenite în derularea unui proiect în raport cu planul de activităţi aprobat, trebuie să fie explicate, argumentate şi coordonate cu Fondul pentru Tineri Bălți. Toate publicaţiile (broşuri, ghiduri, pliante, postere, articole în presă) trebuie în mod obligatoriu să fie consultate cu membrii Fondului pentru Tineri înainte de a fi printate sau difuzate.

**12.4. Cerinţe de raportare**

Grupurile de iniţiativă ale tinerilor beneficiare ale Programului de Granturi Mici pentru Tineri vor trebui să prezinte, în termen de 15 zile calendaristice de la data încheierii proiectului, raportul narativ (oferă informaţii despre realizarea proiectului) şi raportul financiar (oferă informaţii despre cheltuielile întreprinse din alte surse în cadrul proiectului). Împreună cu rapoartele se va prezenta:

Câte un exemplar al tuturor materialelor promoţionale realizate pe parcursul desfăşurării proiectului;

* Copii ale articolelor din presă referitoare la proiect;
* Liste ale participanţilor la acţiuni cu datele lor de contact;
* Înregistrări video şi audio;
* Fotografii care să ateste desfăşurarea acţiunilor descrise în proiect.

Liderul, după caz, mentorul grupului de iniţiativă al tinerilor, este responsabil direct de raportare pentru proiect. Acordul de colaborare include cerinţele de raportare pentru fiecare proiect. Toate rapoartele trebuie să fie prezentate în limba română. Grupurile de iniţiativă ale tinerilor care câştigă finanţarea proiectelor, vor primi modele ale rapoartelor şi instrucţiuni complete despre procesul de raportare.

# 13. Cum pot afla informaţii suplimentare despre finanţarea Fondul pentru Tineri Bălți?

Alte detalii privind concursul de proiecte şi programul Fondul pentru Tineri Bălți, puteţi obţine direct de la secretarul Fondului pentru Tineri Bălți:

**Gabriela Burlacu**

Telefon: +373 673 97 918

Mail: fptbalti@gmail.com

Facebook: <https://www.facebook.com/FondulpentruTineriBalti/>

1. Un proiect este considerat sustenabil dacă reuşeşte să identifice şi să mobilizeze resurse din mai multe surse, dacă include activităţi care generează venit financiar (vânzare de diverse produse sau servicii), dacă poate fi continuat sau reeditat. [↑](#footnote-ref-1)
2. [↑](#footnote-ref-2)